**Pučko otvoreno učilište Donja Stubica**

Nova ulica 1

49240 DONJA STUBICA

Tel. / Fax. 049 / 286 – 133

www.pou-stubica.hr

Klasa: 400-02/23-01/01

Urbroj: 2113-02-23-03

Donja Stubica, 25. 10. 2023.

**OBRAZLOŽENJE FINANCIJSKOG PLANA za 2024. godinu**

1. **UVOD**

Izrada financijskog plana korisnika proračuna propisana je Zakonom o proračunu (NN 144/21) te podzakonskim aktima - Pravilnikom o proračunskim klasifikacijama (NN 26/10) i Pravilnikom o proračunskom računovodstvu i računskom planu (NN 124/14).

Člankom 34. i 35. Zakona o proračunu propisano je da se financijski plan sastoji od:

1. prihoda i primitaka iskazanih po vrstama
2. rashoda i izdataka predviđenih za trogodišnje razdoblje, razvrstanih prema

proračunskim klasifikacijama

1. obrazloženja financijskog plana

Člankom 36. Zakona o proračunu utvrđen je obvezni sadržaj obrazloženja financijskog plana koji sačinjava:

1. sažetak djelokruga rada proračunskog korisnika
2. obrazloženje programa
3. zakonske i druge podloge na kojima se zasniva program rada
4. usklađene ciljeve, strategiju i programe
5. ishodište i pokazatelje na kojima se zasnivaju izračuni i ocjene potrebnih sredstava za provođenje programa

Obrazloženjem financijskog plana povezujemo Godišnji plan i program rada Pučkog otvorenog učilišta Donja Stubica sa financijskim sredstvima potrebnim za njihovo ostvarivanje.

Obrazloženje financijskog plana je i obvezujući odgovor u Upitniku o fiskalnoj odgovornosti, sastavnom djelu Izjave o fiskalnoj odgovornosti, koja se mora sastaviti i predati do 28. veljače 2024. za 2023. godinu (Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila NN 95/19).

**OBRAZLOŽENJE FINANCIJSKOG PLANA za 2024. godinu**

**s projekcijama za 2025. i 2026.**

Razina: 21 – Proračunski korisnik proračuna Grada Donja Stubica

Broj RKP: 51685

Razdjel: 003

Glava: 00303

1. **Sažetak djelokruga rada proračunskog korisnika Pučkog otvorenog učilišta Donja Stubica**

Pučko otvoreno učilište Donja Stubica, Nova ulica 1 iz Donje Stubice osnovano je temeljem Zakona o ustanovama, a osnivač je grad Donja Stubica.

U sastavu Pučkog otvorenog učilišta djeluje i Knjižnica.

Ravnateljica Pučkog otvorenog učilišta Donja Stubica je Manuela Frinčić.

Djelatnosti Učilišta su:

- osnovnoškolsko obrazovanje odraslih

- srednjoškolsko obrazovanje odraslih

- formalno i neformalno obrazovanje mladeži i odraslih izvan sustava redovitog obrazovanja

- osnovno umjetničko obrazovanje

- ostali oblici obrazovanja

- knjižnična djelatnost

- ostvarivanje i promicanje multikulturnih, nacionalnih i interkulturnih vrijednosti

- organiziranje kazališnih, glazbenih, estradnih, filmskih i drugih kulturno-umjetničkih

programa vlastite produkcije ili u suradnji s drugim ustanovama

- galerijsko-izložbena djelatnost

- organiziranje i promicanje svih oblika kulturno-umjetničkog stvaralaštva

- prikazivanje filmova

- informatičko opismenjavanje djece, mladeži i odraslih

- organiziranje tečajeva učenja sviranja glazbenih instrumenata

- tečajevi i poduka stranih jezika te usluge obavljanja prijevoda

- tečajevi i poduka hrvatskog jezika

- stjecanje posebnih znanja i vještina

- javno informiranje

- izdavačka djelatnost

- proizvodnja i prodaja knjiga, umjetničkih djela, suvenira, audio i video materijala te drugih nastavnih pomagala u svezi s izvršenjem registrirane djelatnosti

- pružanje ugostiteljskih usluga (pripremanje i usluživanje pićem i napitcima)

- obrada podataka

- kupnja i prodaja robe.

Osnovna svrha djelatnosti Pučkog otvorenog učilišta Donja Stubica očituje se u organiziranju raznih oblika formalnog i neformalnog obrazovanja odraslih i djece te omogućavanja pristupa znanju; razvijanju i unapređivanju svih oblika knjižničnog, kulturnog i umjetničkog stvaralaštva.

Naglasak je na sudjelovanju pri oblikovanju i održavanju kulturnog identiteta zajednice uz dostupnost knjiga, organiziranju tematskih izložbi i kulturnih događanja.

Također, cilj djelatnosti je kontinuirana suradnja s kulturno-umjetničkim udrugama, ustanovama, gospodarskim subjektima u Gradu, održavanje tribina, predavanja i promoviranje knjiga, održavanje predstava amaterskih i profesionalnih glumaca, održavanje tradicionalnih kulturno-zabavnih događanja u Gradu, održavanje manifestacija vezanih za Mjesec hrvatske knjige 15. 10. – 15. 11., Dan hrvatskih knjižnica, Dane grada Donja Stubica, Tjedan cjeloživotnog učenja, Noć knjige i sl. te organiziranje skupnih posjeta djece i obilaska knjižnice.

1. **Obrazloženje programa**

Knjižnica Donja Stubica u 2022. godini imala je 713 korisnika knjižnice. Planira se raditi na povećanju članstava kroz razne akcije učlanjivanja, povećanje knjižnog fonda prema zahtjevima korisnika te pružanjem dodatnih usluga. **Kako se ekonomska vrijednost knjižnice ne može mjeriti samo u broju knjiga koje posjeduje, te broju članova već i utjecajem na pojedinca, velika pažnja posvećivati će se rješavanju potreba i zahtjeva naših korisnika, odnosno nastojat će se pozitivno riješiti svaki upit te pomoći tražitelju usluge.**

Vrlo veliku pozornost poklanjamo i knjižnično-kulturnoj djelatnosti, te uz osnovne poslove kao što su nabava, obrada i posudba knjiga, te ostali manipulativni poslovi s knjižnim fondom, organiziramo i brojna kulturna događanja, promocije, predavanja, radionice, druženja i susrete za djecu i odrasle, kojima nastojimo našim korisnicima približiti kulturu, a Knjižnicu uvrstiti u svakodnevno mjesto boravka.

Kroz cijelu godinu organiziramo kulturna događanja i surađujemo sa ustanovama i udrugama na području Grada Donja Stubica i šire sa ciljem poboljšanja i povećanja kulturnih, sportskih i drugih događanja.

Velika važnost pridaje se nabavi knjižne građe te se redovito svake godine vrši nabava knjiga sredstvima Ministarstva kulture, Grada Donja Stubica i Krapinsko-zagorske županije, donacijama knjiga članova knjižnice ili izdavača te otkupom knjiga Ministarstva kulture.

Što se tiče obrazovne djelatnosti, Pučko otvoreno učilište Donja Stubica provodi formalne i neformalne programe obrazovanja za djecu i odrasle.

Od formalnih programa provodimo programe osposobljavanja i usavršavanja koji su odobreni od Ministarstva znanosti i obrazovanja. Trajanje i vrijeme održavanja programa osposobljavanja i usavršavanja znatno je fleksibilnije od klasičnih školskih programa, što omogućuje polaznicima usklađivanje pohađanja nastave sa drugim poslovnim i osobnim obvezama, a nastava je usmjerena na stjecanje praktičnih vještina polaznika. Polaznici programa osposobljavanja i usavršavanja nakon svladanih nastavnih sadržaja polažu završnu provjeru koja se sastoji iz pismenog, usmenog i praktičnog dijela, ovisno o programu. Po uspješno završenoj završnoj provjeri znanja kod verificiranih programa polaznici dobivaju Uvjerenje koje je javna isprava te se upisuje u elektronički zapis Hrvatskog zavoda za mirovinsko osiguranje i služi im za zaposlenje.

Od neformalnih programa nudimo mogućnost organizacije: tečaj rada na računalu, ostali tečajevi prema zahtjevima tržišta, tečajevi stranih jezika za odrasle i tečajevi stranih jezika za djecu predškolske i školske dobi u suradnji s vrtićima i školama. Kod neformalnih programa polaznici po završetku tečaja, a nakon položene završne provjere znanja, dobivaju Uvjerenje Pučkog otvorenog učilišta Donja Stubica o položenom tečaju.

U 2022. godini prema novom Zakonu o održivoj uporabi pesticida (NN 46/2022) ponovno smo ishodili Rješenje Ministarstva poljoprivrede za provođenje izobrazbe za održivu uporabu pesticida koje vrijedi idućih 5 godina.

Pučko otvoreno učilište Donja Stubica u 2024. godini planira obrazovati 120 polaznika izobrazbe za pesticide (osnovna i dopunska izobrazba), dovršiti tečaj engleskog jezika za 30 polaznika u DV Bubamara Donja Stubica koji je počeo u listopadu 2023., a završava u lipnju 2024. te planiramo u listopadu 2024. započeti novi tečaj engleskog jezika u DV Bubamara Donja Stubica za 35 polaznika.

1. **Zakonske i druge podloge na kojima se zasniva program rada**

* Zakon o ustanovama NN 76/93, 29/97, 47/99, 35/08, 127/19, 151/22
* Zakon o knjižnicama i knjižničnoj djelatnosti NN 17/19, 98/19 i 114/22
* Zakon o pučkim otvorenim učilištima NN 54/97, 5/98, 109/99, 139/10
* Zakon o proračunu NN 144/21
* Pravilnik o proračunskim klasifikacijama NN 26/10.
* Pravilnik o proračunskom računovodstvu i računskom planu NN 124/14
* Godišnji plan i program rada Pučkog otvorenog učilišta Donja Stubica za 2024. godinu

1. **Usklađenost ciljeva, strategija i programa**

Pučko otvoreno učilište Donja Stubica ima donesen Godišnji plan i program rada. Plan se donosi za fiskalnu godinu, a programi obrazovanja koji započinju krajem jedne godine te završavaju u drugoj godini su uzrok nekim odstupanjima u izvršenju financijskog plana koji se izrađuje za kalendarsku godinu.

1. **Ishodište i pokazatelji na kojima se zasnivaju izračuni i ocjene potrebnih sredstava za**

**provođenje programa**

Program redovne djelatnosti dijeli se na:

1. **A1025 01 Redovan rad Pučkog otvorenog učilišta**

Funkcijska djelatnost: 0950 Obrazovanje koje se ne može definirati po stupnju

Izvori financiranja: vlastiti prihodi, opći primici

1. **K1025 01 Opremanje Pučkog otvorenog učilišta**

Funkcijska djelatnost: 0950 Obrazovanje koje se ne može definirati po stupnju

Izvori financiranja: vlastiti prihodi, opći primici

1. **A1026 01 Redovna djelatnost Knjižnice**

Funkcijska klasifikacija: 0820 Služba kulture

Izvori financiranja: opći primici, primici za posebne namjene

1. **K1026 01 Opremanje Knjižnice i čitaonice**

Funkcijska klasifikacija: 0820 Služba kulture

Izvori financiranja: opći primici, primici za posebne namjene, pomoći iz proračuna: Ministarstvo kulture, Krapinsko-zagorska županija

Financijski plan za 2024. godinu donijet je na temelju financijskog plana iz 2023. godine i dosadašnjeg izvršenja te uputa i limita osnivača Grada Donja Stubica.

U općem dijelu financijskog plana planirani su prihodi u iznosu od 107.000,00 eura i rashodi u iznosu od 107.000,00 eura.

# **PRIHODI i PRIMICI**

Prihodi su planirani u ukupnom iznosu od 107.000,00 eura.

U posebnom dijelu financijskog plana planirani su slijedeći prihodi:

* 636 Pomoći proračunskim korisnicima iz proračuna koji im nije nadležan – za nabavu knjižne i neknjižne građe – Ministarstvo kulture i Krapinsko-zagorska županija
* 641 Prihod od imovine – pripis kamate po žiroračunu
* 652 Prihodi po posebnim propisima - članarina knjižnice i zakasnina za knjige – za pokrivanje rashoda poslovanja knjižnične djelatnosti
* 661 Prihodi od pruženih usluga - vlastiti prihodi ostvareni pružanjem usluga obrazovanja na tržištu – za pokrivanje rashoda poslovanja obrazovne djelatnosti
* 663 Prihodi od donacija – pokloni knjiga od članova knjižnice ili izdavača
* 671 Prihodi iz nadležnog proračuna za financiranje redovne djelatnosti proračunskih korisnika – Grad Donja Stubica – za pokrivanje rashoda zaposlenih, materijalnih rashoda, financijskih rashoda te nabave dugotrajne nefinancijske imovine.

***Pomoći*** su planirane u iznosu od 8.650,00 eura (Ministarstvo kulture 7.950,00 eura, Krapinsko-zagorska županija 700,00 eura) a odnose na nabavu knjižne građe.

Pučko otvoreno učilište Donja Stubica svake se godine javlja na natječaj Ministarstvo kulture za nabavu knjižne i neknjižne građe te se planira, na temelju prethodnih godina, primiti sredstva u iznosu od 2.950,00 eura. Od 2023. godine promijenio se način otkupa knjiga Ministarstva kulture. Od sada Knjižnice moraju putem prijavnice iskazati interes za otkup knjiga, a Ministarstvo kulture na temelju iskazanog interesa Knjižnici doznačuje sredstava te ona sama nabavlja knjige koje se nalaze na popisu otkupa. Tako je za 2024. godinu planirano primiti sredstava u iznosu od 5.000,00 eura. Na ovaj način došlo je do smanjenja broja knjiga koje je Knjižnica Donja Stubica do sada dobivala otkupom Ministarstva kulture, što na godišnjoj razini iznosi za 45% manja nabava knjižne građe.

Također, od 2023. godine se i za sredstva za nabavu knjiga financiranih od Krapinsko-zagorske županije potrebno prijavljivati putem natječaja, te smo za 2024. godinu sredstvima Krapinsko-zagorske županije planirali nabavu knjižne građe za 700,00 eura ukoliko prijava bude odobrena.

***Prihodi od imovine*** planira se u iznosu 1,00 euro, a odnose se na kamate na depozite po viđenju.

***Prihodi od upravnih i administrativnih pristojbi, pristojbi po posebnim propisima i naknada*** su planirani u iznosu od 2.000,00 eura a odnose se na prihod od članarine knjižnice u iznosu od 1.500 eura, te na prihod od naplate zakasnine za knjige 500,00 eura.

***Prihodi od prodaje proizvoda i robe te pruženih usluga i prihodi od donacija*** planirani su u iznosu od 9.299,00 eura prema planiranim cijenama za programe osposobljavanja i usavršavanja te ostale neformalne programe Pučkog otvorenog učilišta Donja Stubica. Prema godišnjem planu i programu rada za 2024. godinu Pučko otvoreno učilište Donja Stubica u 2024. godini planira obrazovati 120 polaznika izobrazbe za pesticide (osnovna i dopunska izobrazba), dovršiti tečaj engleskog jezika za 30 polaznika u DV Bubamara Donja Stubica koji je počeo u listopadu 2023., a završava u lipnju 2024. te planira u listopadu 2024. započeti novi tečaj engleskog jezika u DV Bubamara Donja Stubica za 35 polaznika.

***Prihod od donacija*** se planira u iznosu od 50 eura, a odnosi se na primitak poklona knjiga od članova knjižnice i izdavača.

***Prihodi iz nadležnog proračuna*** su planirani u iznosu od 87.000,00 eura. Pučkom otvorenom učilištu Donja Stubica osnivač je Grad Donja Stubica, te prema Uputama i određenim limitima Grada Donja Stubica za 2024. godinu Pučkom otvorenom učilištu Donja Stubica za redovno poslovanje Učilišta i Knjižnice planirano je 84.900,00 eura za redovnu djelatnost te 2.100,00 eura za nabavu knjižne i neknjižne građe te nabavu računalnih programa.

Sredstava osnivača za redovnu djelatnost planiraju se utrošiti za rashode za zaposlene 70.750,00 eura zatim za materijalne rashode 13.960,00 eura, financijske rashode 190,00 euro i nabavu nefinancijske dugotrajne imovine u iznosu od 2.100,00 eura.

1. **RASHODI i IZDACI**

Rashodi su planirani u ukupnom iznosu od 107.000,00 eura, od toga rashodi poslovanja (3) iznose 95.900,00 eura dok rashodi za nabavu nefinancijske imovine (4) 11.100,00 eura, a raspoređeni su u Posebnom dijelu proračuna, po programima i aktivnostima, po ekonomskoj i funkcijskoj klasifikaciji, a prema Pravilniku o proračunskim klasifikacijama (NN 26/10, 120/13 i 1/20), te Zakonu o proračunu (NN 144/21).

**1025 Program: Javne potrebe u školstvu**

**A1025 01: Redovan rad Pučkog otvorenog učilišta** – planira se 35.011,50 eura, od čega:

* 31 rashodi za zaposlene – 23.501,50 eura (plaće, doprinosi i ostali rashodi za zaposlene)
* 32 materijalni rashodi – 11.020,00 euro, od toga:
  + - 2.400,00 eura - Naknade troškova zaposlenima (za naknade za prijevoz s posla i na posao, dnevnice, kotizacije za stručno usavršavanje zaposlenika, naknada za korištenje privatnog automobila)
    - 1.375,00 eura - Rashodi za materijal i energiju (uredski materijal, literaturu za polaznike programa obrazovanja, materijal za čišćenje i održavanje, plin, materijal za tekuće održavanje, sitni inventar i zaštitne maske)
    - 6.680,00 eura - Rashodi za usluge (usluge telefona, pošte, tekućeg i investicijskog održavanja zgrade i opreme, sistematski pregled, komunalne usluge, honorari prema ugovoru o djelu za predavače programa obrazovanja, intelektualne usluge, računalne i grafičke usluge te usluge čišćenja)
    - 565,00 eura - Ostali nespomenuti rashodi poslovanja (rashodi za premije osiguranja, reprezentacija, rashodi za pristojbe, Fina certifikat za e-usluge)
* 34 financijski rashodi – 490,00 eura za usluge platnog prometa

**K1025 01: Opremanje Pučkog otvorenog učilišta** – planira se 50,00 eura za ulaganje u računalne programe.

**1026 Program: Promicanje kulture – POU**

**A1026 01: Redovna djelatnost Knjižnice** – planira se 60.888,50 euro, za:

* 31 rashodi za zaposlene – 47.838,50 eura (plaće, doprinosi i ostali rashodi za zaposlene)
* 32 materijalni rashodi – 12.860,00 euro, od toga:
  + - 3.500,00 eura - Naknade troškova zaposlenima (naknade za prijevoz s posla i na posao, dnevnice, kotizacije za stručno usavršavanje zaposlenika, naknada za korištenje privatnog automobila)
    - 2.095,00 eura - Rashodi za materijal i energiju (uredski materijal, literatura - dnevni tisak i časopisi za djecu i odrasle korisnike knjižnice, materijal za čišćenje i održavanje, namirnice za kulturne manifestacije, plin, materijal za tekuće održavanje, sitni inventar i zaštitne maske)
    - 5.820,00 eura - Rashodi za usluge (usluge telefona, pošte, tekućeg i investicijskog održavanja zgrade i opreme, komunalne usluge - smeće, servis vatrogasnih aparata, honorari za izvođače na kulturnim manifestacijama, intelektualne usluge, računalne i grafičke usluge te usluge čišćenja)
    - 500,00 eura – naknada troškova osobama izvan radnog odnosa (podmirenje putnih troškova osobama koje sudjeluju u kulturnim manifestacijama, promocijama knjiga, predavanjima)
    - 945,00 eura - Ostali nespomenuti rashodi poslovanja (rashodi za premije osiguranja, reprezentacija, članarina KD KZŽ, rashodi za pristojbe, Fina certifikat za e-usluge)
* 34 financijski rashodi – 190,00 eura za usluge platnog prometa

**K1026 01: Opremanje Knjižnice i čitaonice** – planira se 11.050,00 eura, od toga 11.000,00 eura za nabavu knjižne građe te 50,00 eura za ulaganje u računalne programe.

1. **ZAKLJUČAK:**

Obrazloženjem financijskog plana objašnjava se djelatnost Pučkog otvorenog učilišta Donja Stubica te se povezuje program rada Pučkog otvorenog učilišta Donja Stubica s izvorima sredstava potrebnih za njegovo ostvarenje.

Ravnateljica

Manuela Frinčić, mag. bibl.